CELEX: 62015CA0060
Language: fi
Date: 2017-07-13 00:00:00
Title: Asia C-60/15 P: Unionin tuomioistuimen tuomio (viides jaosto) 13.7.2017 – Valittajana Saint-Gobain Glass Deutschland GmbH ja muuna osapuolena Euroopan komissio (Muutoksenhaku — Oikeus tutustua Euroopan unionin toimielinten hallussa oleviin asiakirjoihin — Asetus (EY) N:o 1049/2001 — Poikkeukset oikeudesta tutustua asiakirjoihin — 4 artiklan 3 kohdan ensimmäinen alakohta — Kyseisten toimielinten päätöksentekomenettelyn suoja — Ympäristö — Århusin yleissopimus — Asetus (EY) N:o 1367/2006 — 6 artiklan 1 kohta — Ympäristötietojen ilmaisemiseen liittyvä julkinen etu — Tiedot, jotka Saksan viranomaiset ovat toimittaneet Euroopan komissiolle ja jotka koskevat Saksan alueella sijaitsevia laitoksia, joita kasvihuonekaasujen päästökauppajärjestelmästä annettu unionin lainsäädäntö koskee — Asiakirjoihin tutustumista koskevan oikeuden epääminen osittain)

4.9.2017   
            
            
               FI
            
            
               Euroopan unionin virallinen lehti
            
            
               C 293/2
            
         Unionin tuomioistuimen tuomio (viides jaosto) 13.7.2017 – Valittajana Saint-Gobain Glass Deutschland GmbH ja muuna osapuolena Euroopan komissio
   (Asia C-60/15 P) (1)
   
   ((Muutoksenhaku - Oikeus tutustua Euroopan unionin toimielinten hallussa oleviin asiakirjoihin - Asetus (EY) N:o 1049/2001 - Poikkeukset oikeudesta tutustua asiakirjoihin - 4 artiklan 3 kohdan ensimmäinen alakohta - Kyseisten toimielinten päätöksentekomenettelyn suoja - Ympäristö - Århusin yleissopimus - Asetus (EY) N:o 1367/2006 - 6 artiklan 1 kohta - Ympäristötietojen ilmaisemiseen liittyvä julkinen etu - Tiedot, jotka Saksan viranomaiset ovat toimittaneet Euroopan komissiolle ja jotka koskevat Saksan alueella sijaitsevia laitoksia, joita kasvihuonekaasujen päästökauppajärjestelmästä annettu unionin lainsäädäntö koskee - Asiakirjoihin tutustumista koskevan oikeuden epääminen osittain))
   (2017/C 293/02)
   Oikeudenkäyntikieli: saksa
   
      Asianosaiset
   
   
      Valittaja: Saint-Gobain Glass Deutschland GmbH (edustajat: S. Altenschmidt ja P.-A. Schütter, Rechtsanwälte)
   
      Muu osapuoli: Euroopan komissio (asiamiehet: H. Krämer, F. Clotuche-Duvieusart ja P. Mihaylova)
   
      Tuomiolauselma
   
   
               1)
            
            
               Unionin yleisen tuomioistuimen 11.12.2014 antama tuomio Saint-Gobain Glass Deutschland v. komissio (T-476/12, ei julkaistu, EU:T:2014:1059) kumotaan.
            
         
               2)
            
            
               Komission 17.1.2013 tekemä päätös, jolla evätään oikeus tutustua kokonaisuudessaan Saksan liittotasavallan komissiolle päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten vahvistamisesta Euroopan parlamentin ja neuvoston direktiivin 2003/87/EY 10 a artiklan mukaisesti 27.4.2011 annetun komission päätöksen 2011/278/EU 15 artiklan 1 kohdassa säädetyn menettelyn yhteydessä toimittamaan luetteloon siltä osin kuin kyseinen asiakirja sisältää tiettyihin Saksan alueella sijaitseviin Saint-Gobain Glass Deutschland GmbH:n laitoksiin liittyviä tietoja, jotka koskevat alustavia jakoja sekä toimintoja ja kapasiteettitasoja hiilidioksidipäästöjen valossa vuosina 2005–2010, laitosten tehokkuutta ja vuosien 2013 ja 2020 väliselle ajanjaksolle alustavasti myönnettyjä vuosittaisia päästöoikeuksia, kumotaan.
            
         
               3)
            
            
               Euroopan komissio velvoitetaan korvaamaan Saint-Gobain Glass Deutschland GmbH:lle asian käsittelystä ensimmäisessä oikeusasteessa ja nyt esillä olevan valituksen käsittelystä aiheutuneet oikeudenkäyntikulut.
            
         
      (1)  EUVL C 138, 27.4.2015.